KOMMISSIONENS FORORDNING (EF) Nr. 491/95 af 3. marts 1995 om ændring af forordning (EØF) nr. 3600/92 og (EF) nr. 933/94, særlig med hensyn til integrering af de offentlige myndigheder og producenterne i Østrig, Finland og Sverige i iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plantebeskyttelsesmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), senest ændret ved Kommissionens direktiv 94/79/EF (2), særlig artikel 8, stk. 2,

under henvisning til Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i direktiv 91/414/EØF om markedsføring af plantebeskyttelsesmidler (3), særlig artikel 5, stk. 2 og 5, og

ud fra følgende betragtninger:

Ved Østrigs, Finlands og Sveriges tiltrædelse af EF er der blevet en skæv fordeling i de ansvarsbyrder, som medlemsstaterne har som rapportører for de 89 aktive stoffer, der er omfattet af første fase af arbejdsprogrammet for revurdering af de aktive stoffer på markedet to år efter meddelelsen af direktiv 91/414/EØF; de aktive stoffer bør derfor omfordeles, og bilag I og III til Kommissionens forordning (EF) nr. 933/94 af 27. april 1994 om gennemførelsesbestemmelser til forordning (EØF) nr. 3600/92 for så vidt angår aktive stoffer i plantebeskyttelsesmidler og udpegning af rapporterende medlemsstater (4) bør derfor ændres;

antallet af aktive stoffer, der skal omfordeles, bør være det mindst mulige, som kan sikre en rimelig fordeling af de ansvarsbyrder, som hver af de 15 medlemsstater har;

ved omfordelingen bør der endvidere tages hensyn til behovet for, at stoffer med samme egenskaber vurderes af én medlemsstat, og at det sikres, at alle stoffer efter omfordelingen undersøges af den udpegede rapporterende medlemsstat, der har tilladt det pågældende stof;

der må desuden tages hensyn til oplysninger fra nogle medlemsstater om, at forberedelsen af vurderingen af bestemte aktive stoffer allerede befinder sig på et fremskredent stadium;

for at overholde disse krav har det været nødvendigt at omfordele et stof mellem medlemsstaterne i Fællesskabet i dets sammensætning den 31. december 1994;

anmeldere af aktive stoffer, som er blevet omfordelt til en anden rapporterende medlemsstat, skal sikres fleksibilitet med hensyn til overholdelse af fristen for indgivelse af aktmapper, hvis de kan dokumentere, at omfordelingen har forsinket indgivelsen af aktmapperne til den nyudpegede rapporterende medlemsstat;

det bør fastsættes, at den oprindelige rapporterende medlemsstat skal videresende al korrespondance og information, den har modtaget som rapporterende medlemsstat for det pågældende aktive stof, til den nyudpegede rapporterende medlemsstat;

producenter (dvs. fabrikanter og importører af stoffer, som produceres uden for EF), der har fast kontor i en af de tiltrædende medlemsstater, skal have mulighed for selv at kunne deltage i programmet; denne mulighed bør dog ikke have indflydelse på den oprindeligt fastsatte tidsplan for arbejdsprogrammet;

anmelderne deltager i arbejdsprogrammet på langtidsbasis, og det kræver mere detaljerede bestemmelser for de tilfælde, hvor en anmelder beslutter at ophøre med at deltage eller indvilliger i at overdrage arbejdet til en anden producent; en sådan overdragelse kan være af særlig interesse for producenter i de tiltrædende medlemsstater, som oprindeligt var nødt til at deltage via en anmelder, som havde fast kontor i en af de tolv medlemsstater før tiltrædelsen;

de i denne forordning fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE FORORDNING:

Artikel 1

I forordning (EØF) nr. 3600/92 foretages følgende ændringer:

1) I artikel 4 indsættes følgende som stk. 1a:

»1a. Uanset bestemmelserne i stk. 1 kan producenter, der har fast kontor i Østrig, Finland eller Sverige, indsende anmeldelser til Kommissionen indtil 30. april 1995.«

2) I artikel 5 foretages følgende ændringer:

a) I stk. 5 indsættes som sidste afsnit:

»Hvis der er udpeget en anden medlemsstat til rapporterende medlemsstat, underretter den oprindelige medlemsstat de pågældende anmeldere herom og videresender al korrespondance og information, den har modtaget som rapporterende medlemsstat for det pågældende aktive stof, til den nyudpegede rapporterende medlemsstat.«

b) Som stk. 6 indsættes:

»6. Hvis en anmelder beslutter at indstille sin deltagelse i arbejdsprogrammet for et aktivt stof, underretter anmelderen den rapporterende medlemsstat, Kommissionen og de øvrige anmeldere af det pågældende stof herom.

Hvis en anmelder indvilliger i at lade en anden producent overtage sin plads i arbejdsprogrammet i henhold til denne forordning, underretter anmelderen og den anden producent ved en fælles erklæring den rapporterende medlemsstat og Kommissionen om, at de har aftalt, at den anden producent skal overtage den oprindelige anmelders forpligtelser som omhandlet i artikel 6, 7 og 8; de sørger også for, at de øvrige anmeldere af det pågældende stof underrettes.«

3) Artikel 6, stk. 5, første led, affattes således:

»- der er indrømmet en ny frist for forelæggelse af en aktmappe, der opfylder kravene i stk. 2 og 3; en ny frist vil kun blive indrømmet, hvis det godtgøres, at forsinkelsen skyldes forsøg på at indgive fælles aktmapper, eller at anmelderen/anmelderne skal udføre ekstraarbejde, fordi det er blevet besluttet at udpege en anden rapporterende medlemsstat i henhold til artikel 5, stk. 5, eller force majeure«.

4) I slutningen af artikel 7, stk. 1, litra a), indsættes »rækkefølgen ved behandlingen berøres dog ikke af aktmapper, der indsendes af de anmeldere, der er omhandlet i artikel 4, stk. 1a«.

Artikel 2

I forordning (EF) nr. 933/94 foretages følgende ændringer:

1) For følgende aktive stoffer, der er nævnt i kolonne A i bilag I, ændres den rapporterende medlemsstat i kolonne B således:

>TABELPOSITION>

2) I bilag III indsættes følgende:

»ØSTRIG

Bundesministerium für Land- og Forstwirtschaft

p.a. Bundesamt und Forschungszentrum

für Landwirtschaft

Trunnerstraße 5

A-1020 Wien

FINLAND

Kasvintuotannon tarkastuskeskus

Torjunta-aineiden toimiala

PL 42

FIN-00501 Helsinki

SVERIGE

Kemikalieinspektionen

P.O. Box 1384

S-17127 Solna«.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 230 af 19. 8. 1991, s. 1.

(2) EFT nr. L 354 af 31. 12. 1994, s. 16.

(3) EFT nr. L 366 af 15. 12. 1992, s. 10.

(4) EFT nr. L 107 af 28. 4. 1994, s. 8.